Kampung Pasir Puteh, Ipoh

Kampung Pasir Puteh merupakan sebuah kampung yang terletak di Ipoh, yang berada dalam daerah Hulu Kinta dan kawasan mukim merupakan mukim Lahat dalam negeri Perak, iaitu sebuah negeri di Malaysia.

Pada asalnya kampung ini adalah merupakan kawasan pertanian dengan tanaman getah dan juga terdapatnya aktiviti perlombongan bijih timah di kawasan sekitar.

Migrasi dari pekerja-pekerja perlombongan ini dan juga daripada penduduk di kampung-kampung lama sekitar bandar Ipoh pada ketika itu seperti Kampung Paloh, Kampung Kepayang dan Kampung Pengkalan Punti ke kawasan ini telah membuka sebuah penempatan baru disini dan dinamakan sebagai Kampung Pasir Puteh.

Kampung ini adalah merupakan antara kampung tradisi masyarakat melayu yang masih terdapat di kawasan bandaraya Ipoh dan masih dihuni oleh generasi ke generasi lain.

Kemudahan asas 
Mempunyai dewan orang ramai bagi kegunaan awam, terdapatnya Pusat Komuniti yang menempatkan Pejabat Pentadbiran JPKK Kampung Pasir Puteh dan 3 unit kedai komuniti disamping itu terdapatnya juga tanah perkuburan islam yang menjadi kemudahan bagi masyarakat disini apabila berlakunya kematian.

Pendidikan 
 Sekolah Kebangsaasn Kampong Pasir Puteh, Ipoh, Perak
 Sekolah Menengah Kebangsaan Kampung Pasir Puteh, Ipoh, Perak
 Sekolah Kebangsaan Pinji
 Sekolah Menengah Kebangsaan Pinji

Tempat beribadat 
 Masjid Kampung Pasir Puteh
 Masjid Al-Abidin Kampung Pasir Puteh
 Surau Aziziah Kampung Pasir Puteh Tambahan

Poskod
Poskod yang digunakan di Kampung Pasir Puteh, Ipoh, Perak ialah 31650.Carian Poskod

Rujukan


Pautan luar 
 Lokasi Kampung Pasir Puteh di Peta Google

Pasir Puteh